Ահմադ Վահիդի

**Ահմադ Շահչերաղի** (, ), առավել հայտնի որպես **Ահմադ Վահիդի**, Իրանի Իսլամական հեղափոխության պահապանների կորպուսի ռազմական հրամանատար, 2021-2024 թվականներին եղել է ներքին գործերի նախկին նախարար։ Ներկայումս Նպատակահարմարության Զգացման Խորհրդի անդամ է։

1988 թվականին նշանակվել է իր արտատարածքային հատուկ նշանակության ուժերի՝ «Ղուդս» ուժերի հրամանատար։ Եղել է պաշտպանության նախարար Մահմուդ Ահմադինեժադի օրոք, պաշտոնը զբաղեցնելով 2009 թվականի սեպտեմբերի 3-ից մինչև 2013 թվականի օգոստոսի 15-ը։ Վահիդին նախկինում 2016 թվականի օգոստոսից մինչև 2021 թվականը եղել է Գերագույն ազգային պաշտպանության համալսարանի նախագահ։

## Վաղ կյանք և կրթություն
Ահմադ Շահ Չերաղին ծնվել է 1958 թվականի հունիսի 27-ին Շիրազում։ Ունի էլեկտրոնիկայի բակալավրի և արդյունաբերական ճարտարագիտության մագիստրոսի աստիճան։ Ռազմավարական ուսումնասիրությունների դոկտորի կոչում է ստացել Իմամ Սադեղ համալսարանից։

## Կարիերա
Վահիդին միացել է Հեղափոխության պահապանների կորպուսին 1979 թվականին։ 1981 թվականին նշանակվել է այն ժամանակվա Հեղափոխական պահապանների կորպուսի հրամանատար Մոհսեն Ռեզաիի հետախուզական հարցերով տեղակալ։ Նույն թվականին նշանակվել է Բալաալ բազայի հրամանատար։ 1983 թվականին միացել է «Ղուդս» ուժերին, որը Հեղափոխության պահապանների կորպուսի ստորաբաժանում է, պատասխանատու է Իրանից դուրս գործողությունների համար։ Ունի բրիգադի գեներալի կոչում։

Վահիդին նշանակվել է պաշտպանության փոխնախարար 2005 թվականին, երբ Մոստաֆա Մոհամմադ-Նաջարը դարձել է պաշտպանության նախարար։ Պաշտոնավարել է մինչև 2009 թվականը։ 2009 թվականի օգոստոսին նախագահ Մահմուդ Ահմադինեժադի կողմից նշանակվել է պաշտպանության նախարար։ Ստացել է խորհրդարանի անդամների ձայների 79.3%-ը։ Վահիդիի պաշտոնավարման ժամկետն ավարտվել է 2013 թվականի օգոստոսի 15-ին, և նրան այդ պաշտոնում փոխարինել է Հոսեյն Դեհղանը։

Նշանակվել է Իսլամական հեղափոխության պահապանների կորպուսի ժամանակավոր ղեկավար՝ Հոսեյն Սալամիի մահից հետո, որը տեղի է ունեցել 2025 թվականի հունիսին Իսրայելի կողմից Իրանի վրա հասցված հարվածների ժամանակ։

### Հակասություններ
Վահիդին Ինտերպոլի կողմից հետախուզվել է 2007 թվականից՝ 1994 թվականի հուլիսի 18-ին Բուենոս Այրեսի (Արգենտինա) հրեական համայնքային կենտրոնի ռմբակոծությանը ենթադրյալ մասնակցության համար, որի ժամանակ զոհվել է 85 մարդ։ Վահիդին եղել է Իրանի Իսլամական հեղափոխության պահապանների կորպուսի «Ղոդս» հատուկ նշանակության ստորաբաժանման հրամանատար, երբ տեղի է ունեցել հարձակումը։ Ռմբակոծության համար որոնվող հինգ իրանցիներից մեկն է։ Իրանը հերքում է իր ներգրավվածությունը։

2010 թվականի հունիսին Վահիդիին ԱՄՆ կառավարությունը ներառել է «սև ցուցակում»։ Այս միջոցառումը նպատակ ունի սառեցնել զանգվածային ոչնչացման զենքի (ԶՈԶ) տարածողների և նրանց աջակիցների ակտիվները՝ այդպիսով մեկուսացնելով նրանց ԱՄՆ ֆինանսական և առևտրային համակարգերից։

2011 թվականի մայիսին Վահիդին պաշտոնական այցով այցելել է Բոլիվիա։ Դրան հաջորդաբար՝ 2011 թվականի հունիսին, Բոլիվիան ներողություն խնդրեց Արգենտինայից՝ Վահիդիի այցի կապակցությամբ և հայտարարել է, որ վերջինս անմիջապես լքելու է երկիրը։

2021 թվականի օգոստոսին Վահիդին նշանակվել է ներքին գործերի նախարար նորընտիր նախագահ։ Սա Արգենտինայի կողմից դատապարտման արժանացավ՝ հաշվի առնելով նրա կասկածելի դերը 1994 թվականի AMIA ռմբակոծության մեջ, իսկ Արտաքին գործերի և պաշտամունքի նախարարության արդեն նախկին ղեկավարը Վահիդիի նշանակումը որակել է որպես «վիրավորանք Արգենտինայի նկատմամբ և հարված զոհերի ընտանիքներին» ռմբակոծության հետևանքով։

2024 թվականի ապրիլին Արգենտինայի քրեական դատարանը (Վճռաբեկ դատարան) որոշել է, որ հարձակումը ծրագրել է Իրանը և իրականացվել Իրանի կողմից աջակցվող «Հեզբոլլահ» կազմակերպության կողմից։ 2024 թվականի մայիսին Արգենտինայի արտաքին գործերի նախարարությունը պաշտոնապես հայտարարել է, որ Ինտերպոլը կարմիր ծանուցում է տվել Վահիդիի ձերբակալման համար՝ կապված 1994 թվականի AMIA ռմբակոծության հետ։ Այս կարմիր ծանուցագրում նշվում է, որ Վահիդիին Արգենտինան որոնում է ենթադրյալ սպանության և վնասի հասցման մեղադրանքով։

## Ծանոթագրություններ

## Արտաքին հղումներ

Կատեգորիա:Իրանի քաղաքական գործիչներ
Կատեգորիա:Իրանցի գեներալներ
Կատեգորիա:Իրանցի զորավարներ
Կատեգորիա:Իրանցի ռազմական գործիչներ
Կատեգորիա:Իրանցիներ